L 52/28
LT
Europos Sąjungos oficialusis leidinys
2023 2 20
ii) visi kiti galvijai, laikomi tame pačiame kilmės ūkyje kaip ir siuntos galvijai, turi būti paskiepyti nuo gumbelinės likus ne mažiau kaip 28 dienoms iki išsiuntimo dienos ir išsiuntimo dieną jiems tebegalioja vakcinos gamintojo nurodytas imuniteto laikotarpis, ankstesnio skiepijimo imuniteto laikotarpis arba natū­ ralaus pasyviojo imuniteto laikotarpis; iii) siuntos galvijai turi būti laikomi jų kilmės ūkyje nuo atsivedimo arba nepertraukiamai ne trumpiau kaip 28 dienas iki išsiuntimo dienos ir — buvo atliktas visų tokių siuntų kilmės ūkyje laikomų galvijų, įskaitant tų siuntų galvijus, klinikinis tyrimas, o jo rezultatai buvo palankūs; — prireikus buvo atliktas visų tokių siuntų kilmės ūkyje laikomų galvijų, įskaitant tų siuntų galvijus, laboratorinis tyrimas, o jo rezultatai buvo palankūs; b) į bet kurią paskirties vietą toje pačioje valstybėje narėje arba kitose valstybėse narėse, jei įvykdytos ne tik a punkto ii ir iii papunkčiuose nustatytos, bet ir visos toliau nurodytos sąlygos: i) siuntos galvijai turi būti paskiepyti nuo gumbelinės likus ne mažiau kaip 60 dienų iki išsiuntimo dienos ir tą dieną jiems tebegalioja vakcinos gamintojo nurodytas imuniteto laikotarpis; ii) ne mažesniu kaip 20 km spinduliu aplink tokių siuntų kilmės ūkį ne mažiau kaip tris mėnesius iki išsiuntimo datos nebuvo nustatyta gumbelinės protrūkių ir iii) visi galvijai, laikomi 50 km spinduliu aplink siuntos kilmės ūkį, turi būti paskiepyti arba pakartotinai paskiepyti nuo gumbelinės likus ne mažiau kaip 60 dienų iki išsiuntimo dienos ir tą dieną jiems tebegalioja vakcinos gamintojo nurodytas imuniteto laikotarpis arba natūralaus pasyviojo imuniteto laikotarpis; c) bet kurią paskirties vietą kitose valstybėse narėse ar trečiųjų šalių teritorijose, jei įvykdytos ne tik a papunktyje nustatytos, bet ir šios sąlygos: i) gyvūnai turi atitikti visas gyvūnų sveikatos garantijas, pagrįstas palankiu priemonių, skirtų užkirsti kelią gumbelinės plitimui, kurias prieš išsiuntimo datą nustatė kilmės valstybės narės kompetentinga institucija ir patvirtino valstybių narių, kurių teritorija kertama, ir paskirties valstybių narių kompetentingos institucijos, rizikos vertinimo rezultatu; ii) ne mažesniu kaip 20 km spinduliu aplink tokių siuntų kilmės ūkį ne mažiau kaip tris mėnesius iki išsiuntimo datos nebuvo patvirtinta gumbelinės protrūkių ir iii) visi galvijai, laikomi 50 km spinduliu aplink siuntos kilmės ūkį, turi būti paskiepyti arba pakartotinai paskiepyti nuo gumbelinės likus ne mažiau kaip 60 dienų iki išsiuntimo dienos ir tą dieną jiems tebegalioja vakcinos gamintojo nurodytas imuniteto laikotarpis arba natūralaus pasyviojo imuniteto laikotarpis. 3.2.
Galvijų perkėlimas iš II skiepijimo zonos: galvijų siuntas iš II skiepijimo zonoje esančių ūkių gali būti leidžiama vežti į: a) bet kurią paskirties vietą toje pačioje valstybėje narėje ir kitose valstybėse narėse, jei įvykdytos visos toliau nurodytos sąlygos: i) siuntos galvijai atitinka visas gyvūnų sveikatos garantijas, pagrįstas palankiu priemonių, skirtų užkirsti kelią gumbelinės plitimui, kurias prieš išsiuntimo datą nustatė kilmės valstybės narės kompetentinga institucija ir patvirtino valstybių narių, kurių teritorija kertama, ir paskirties valstybių narių kompetentingos institucijos, rizikos vertinimo rezultatu; ii) siuntos galvijai turi būti paskiepyti nuo gumbelinės likus ne mažiau kaip 28 dienoms iki išsiuntimo dienos ir tą dieną jiems tebegalioja vakcinos gamintojo nurodytas imuniteto laikotarpis;